“AMANTAYTAU-GOLDFILDS” QO‘ShMA KORXONASIGA NOYoB METALLAR QAZIB OLISh VA QAYTA IShLASh UChUN ER AJRATISh TO‘G‘RISIDA

Markaziy Qizilqum mintaqasida noyob metallar qazib olish va qayta ishlashni rivojlantirish maqsadida Vazirlar Mahkamasi qaror qiladi:
 1. O‘zbekiston Respublikasi Er kodeksining 24-moddasiga asosan, Navoiy viloyati hokimligining “Amantaytau-Goldfilds” O‘zbekiston-Britaniya qo‘shma korxonasiga noyob metallar qazib olish va qayta ishlash uchun 10 yil muddatga yerni ijaraga berish haqidagi takliflariga muvofiq:
 Vazirlar Mahkamasining 1996-yil 8-fevraldagi 51-son qarori bilan Navoiy viloyati Konimex tumanidagi “Qaraqota” shirkat xo‘jaligi hududidan ajratilgan 650,65 gektar yerdan 267,8 gektari qaytarib olinib, 382,85 gektar yer “Amantaytau-Goldfilds” qo‘shma korxonasiga ijara asosida qoldirilsin;
 Tomdi tumanidagi “Tomdi” shirkat xo‘jaligi hududidan 113,43 gektar yaylov yerlar “Amantaytau-Goldfilds” qo‘shma korxonasiga ijaraga berilsin.
 2. Navoiy viloyati hokimligi O‘zbekiston Respublikasi Er resurslari davlat qo‘mitasi bilan birgalikda belgilangan tartibda yer uchastkasini “Amantaytau-Goldfilds” qo‘shma korxonasiga ijaraga berish haqidagi hujjatlarni rasmiylashtirsin.
 3. Navoiy viloyati hokimligi (G‘.D. Dilov):
 er uchastkasi ijara shartnomasini imzolasin hamda mazkur shartnomada yerni ijaraga beruvchilarning manfaatlari nazarda tutilishini ta’minlasin;
 ishlab chiqarish zaruriyati taqozo etganda yuqorida ko‘rsatilgan muddatning uzoq muddatli vaqtincha foydalanish muddatlaridan ortiq bo‘lmagan davrga belgilangan tartibda o‘zgartirilishini nazarda tutsin.
 4. “Amantaytau-Goldfilds” qo‘shma korxonasi ijaraga berilgan yerni ijara muddati tugagandan so‘ng foydalanish mumkin bo‘lgan holga keltirib, “Qaraqota” va “Tomdi” shirkat xo‘jaliklariga qaytarib berishni ta’minlasin.
 5. Vazirlar Mahkamasining “Amantaytau-Goldfilds” qo‘shma korxonasiga noyob metallar qazib olish va qayta ishlash uchun yer ajratish to‘g‘risida” 1996-yil 8-fevraldagi 51-son qarori o‘z kuchini yo‘qotgan deb hisoblansin.
 6. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari N. Yusupov zimmasiga yuklansin.